Vf dem berge vn̄ in dem tal
Vf dem berge vn̄ in dem tal·
hebt ſich aber der vogelin ſchal·
húre als ê·
gruͤner kle·
rvme es winter dv tůſt we·

Die bǒme die da ſtv̊ndē in griſe·
die habent alle ir núwes riſe
vogelin vol·
das tůt wol·
da vō nimt der meie den zol·

Ein altú mit dē tode vaht·
beide tac vn ǒch die naht·
dú ſpꝛanc ſider·
als ein wider·
vn̄ ſties die ivngē alle nider·

Deutsche Philologie
Deutschland
13. Jahrhundert
Mittelhochdeutsch
Versdichtung
Neidhart
Codex Manesse